Държавен вестник, бр. 68, 2015 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  68
ПОСТАНОВЛЕНИЕ № 235 
ОТ 31 АВГУСТ 2015 Г.
за изменение и допълнение на Наредбата за 
продажба на жилища, ателиета и гаражи от 
жилищния фонд на Министерството на от­
браната, които се намират в населени места, в 
които няма структури на Министерството на 
отбраната, структурите на пряко подчинение 
на министъра на отбраната и на Българска­
та армия, приета с Постановление № 193 на 
Министерския съвет от 2010 г. (обн., ДВ, 
бр. 73 от 2010 г.; изм. и доп., бр. 84 от 2011 г. 
и бр. 53 от 2013 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 2 думите „дирекция „Инфраструк­
тура на отбраната“ се заменят с „изпълнителния 
директор на Изпълнителна агенция „Военни 
клубове и военно-почивно дело“.
§ 2. В чл. 3, ал. 1 т. 3 се изменя така:
„3. лицата, чиито правоотношения за из­
пълнение на военна служба са прекратени на 
основание чл. 162, т. 1 – 3, чл. 163, 164 и 169 от 
Закона за отбраната и въоръжените сили на 
Република България, чл. 128, т. 1 – 4, чл. 128а, 
128б и 129 от отменения Закон за отбраната и 
въоръжените сили на Република България (ДВ, 
бр. 35 от 2009 г.) или чл. 18, букви „а“ – „г“ от 
отменения Закон за всеобщата военна служба 
в Народна република България (ДВ, бр. 112 от 
1995 г.), както и лицата, чиито правоотношения 
са прекратени на основание чл. 103, ал. 1, т. 1, 
3 и 6, чл. 105, ал. 1 и чл. 106, ал. 1 от Закона за 
държавния служител или чл. 325, т. 1, 3, 5, 6, 
8, 9 и 12, чл. 326, ал. 1, чл. 328, ал. 1, т. 1 – 4, 
8, 10 и 10а от Кодекса на труда.“
§ 3. В чл. 7 думите „дирекция „Инфраструк­
тура на отбраната“ се заменят с „изпълнителния 
директор на Изпълнителна агенция „Военни 
клубове и военно-почивно дело“.
§ 4. В чл. 8 се правят следните допълнения:
1. В ал. 1 след думите „страницата на Ми­
нистерството на отбраната“ се добавя „и на 
Изпълнителна агенция „Военни клубове и 
военно-почивно дело“.
2. Създават се алинеи 3 и 4:
„(3) С решението по ал. 1 министърът на 
отбраната упълномощава изпълнителния ди­
ректор на Изпълнителна дирекция „Военни 
клубове и военно-почивно дело“ да назначи 
комисия, която да разглежда преписките за 
продажба, да дава становища за тяхната за­
коносъобразност и да извършва класиране на 
кандидат-купувачите.
(4) В състава на комисията по ал. 3 се 
включва правоспособен юрист.“
§ 5. В чл. 9 думите „по цени, определени 
по методика съгласно приложението“ се заме­
нят с „на цена, равна на данъчната оценка на 
имота, увеличена с 5 на сто, но не по-ниска 
от балансовата му стойност“.
§ 6. В чл. 10 се правят следните изменения:
1. В ал. 1 думите „съответните сектори 
„Регионална инфраструктура на отбраната“ на 
Централното военно окръжие по местонахожде­
нието на имота“ се заменят с „изпълнителния 
директор на Изпълнителна агенция „Военни 
клубове и военно-почивно дело“.
2. Алинеи 3 и 4 се изменят така:
„(3) Към преписката служебно се прилага 
скица/схема на имота, когато това е необхо­
димо, и данъчна оценка на имота.
(4) Постъпилите заявления се разглеждат от 
комисията по чл. 8, ал. 3 в едномесечен срок 
от изтичане на срока за подаването им. При 
необходимост от кандидат-купувача може да 
се изискат и допълнителни документи, удосто­
веряващи факти и обстоятелства, които са от 
значение за продажбата. В този случай срокът 
започва да тече от датата, на която са предста­
вени допълнителните документи.“
3. Алинеи 5, 6 и 7 се отменят.
§ 7. В чл. 11 ал. 1 се изменя така:
„(1) Въз основа на утвърдените от изпъл­
нителния директор на Изпълнителна агенция 
„Военни клубове и военно-почивно дело“ про­
токоли на комисиите по чл. 8, ал. 3 министърът 
на отбраната издава заповеди за извършване 
на продажбите. В тях се посочват купувачът, 
описание на имота – по местонахождение, иден­
тификатор, вид, площ, граници, цена, както и 
припадащите се идеални части от общите части 
на сградата и от правото на собственост или на 
строеж върху земята, размерът на дължимите 
данъци, такси и режийни разноски, които се 
заплащат от купувача. Проектът на заповедта 
за продажба се изготвя от Изпълнителна аген­
ция „Военни клубове и военно-почивно дело“.“
§ 8. В чл. 12, ал. 3 думите „комисията по 
чл. 10, ал. 5 уведомява“ се заменят със „се уве­
домява“, а думите „дирекция „Инфраструктура 
на отбраната“ се заменят с „Изпълнителна аген­
ция „Военни клубове и военно-почивно дело“.
§ 9. В чл. 13 се правят следните изменения 
и допълнения:
1. В ал. 1 след думите „се изготвя в 6“ се 
добавя „(шест)“, а думите „съответния сектор 
„Регионална инфраструктура на отбраната“ 
на Централното военно окръжие“ се заменят 
с „Изпълнителна агенция „Военни клубове и 
военно-почивно дело“.
2. Алинея 4 се изменя така:
„(4) По един екземпляр от вписания договор 
се представя в Главна дирекция „Инфраструк­
тура на отбраната“ за отписване на имота от 
Главния регистър на имотите – частна дър­
жавна собственост на МО, и в Изпълнителна 
агенция „Военни клубове и военно-почивно 
дело“, където се съхраняват.“
3. В ал. 5 думите „Съответният сектор 
„Регионална инфраструктура на отбраната“ 
на Централното военно окръжие“ се заменят 
с „Изпълнителна агенция „Военни клубове и 
военно-почивно дело“.
§ 10. Създава се чл. 14:
„Чл. 14. Когато за жилищата, ателиетата 
и гаражите по чл. 1 не постъпят молби за